HOTĂRÂREA NR. 361/2022

**privind aprobarea încheierii unui Acord de parteneriat între Municipiul Baia Mare, Compania Națională de Administrare a Infrastructurii Rutiere S.A și U.A.T Consiliul Judeţean Maramureş pentru realizarea proiectului „Pasaj Clubul Văcarilor (Baia Mare – Recea)”**

Consiliul Local al Municipiului Baia Mare, întrunit în şedinţă ordinară,

miercuri 31 august 2022

Examinând:

* Proiectul de hotărâre iniţiat de către Primarul Municipiului Baia Mare, înregistrat cu nr. 413/2022;
* Referatul de aprobare al primarului Municipiului Baia Mare, înregistrat cu nr. 413/2022;
* Raportul de specialitate nr. 12.894/29.08.2022 al Direcției Proiecte de fundamentare a proiectului de hotărâre privind aprobarea unor măsuri pentru realizarea in asociere cu Consiliul Judeţean Maramureş şi Compania Națională de Administrare a Infrastructurii Rutiere S.A a obiectivului de investiții ” Pasaj Clubul Văcarilor (Baia Mare – Recea)”.

Având în vedere :

* Art. 35 alin. (1) din Legea nr. 273/2006 privind finanțele publice locale care stabilesc că autoritățile deliberative pot aproba colaborarea sau asocierea pentru realizarea unor lucrări și servicii publice locale. Colaborarea ori asocierea se realizează pe baza de contracte de asociere, în care se prevăd și sursele de finanțare reprezentând contribuția fiecărei autorități a administrației publice locale implicate. Contractele de asociere se încheie de către ordonatorii principali de credite, în condițiile mandatelor aprobate de fiecare consiliu local implicat în colaborare sau asociere.
* Ordonanța de urgență nr.124 din 13 decembrie 2021 privind stabilirea cadrului instituțional și și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, parteneriatul este forma de cooperare între entități de drept public și/sau privat care urmăresc realizarea în comun a reformelor/investițiilor/investițiilor specifice locale/proiectelor, pentru care a fost încheiat un act juridic prin care sunt stabilite drepturile și obligațiile părților.
* Art. 129, alin. (2), lit. (b) și lit. (e), alin. 9, lit a și c din O.U.G. nr. 57/2019 privind Codul Administrativ, cu modificările și completările ulterioare,
* Avizul favorabil al comisiilor de specialitate I, II şi III din cadrul Consiliului Local Baia Mare;
* Avizul secretarului general al Municipiului Baia Mare;

În temeiul prevederilor:

* Art. 133 alin. 1 , art. 139, art. 196 alin. 1 lit. a din Ordonanţa de Urgenţă nr. 57 din 3 iulie 2019 privind Codul administrativ, cu modificări și completări;

HOTĂRĂŞTE:

**Art.1.** Se aprobă promovarea în parteneriat cu Compania Națională de Administrare a Infrastructurii Rutiere S.A și U.A.T Consiliul Judetean Maramures a proiectului **„**Pasaj Clubul Văcarilor (Baia Mare – Recea)”în vederea accesării de fonduri nerambursabile prin Planul Național de Redresare și Reziliență (PNRR).

**Art.2.** Se aprobă încheierea Acordului de parteneriat între Compania Națională de Administrare a Infrastructurii Rutiere S.A, Județul Maramureș prin Consiliul Județean Maramureș și U.A.T Municipiul Baia Mare pentru realizarea în comun a proiectului menționat la art. 1, conform Anexei care face parte integrantă din prezenta hotărâre.

**Art.3.** Se mandatează domnul Cătălin Cherecheş, Primarul Municipiului Baia Mare, să reprezinte Municipiul Baia Mare și să semneze, în calitate de reprezentant legal, Acordul de parteneriat și toate actele necesare, în numele și pe seama Municipiului Baia Mare.

**Art.4**. Se mandatează Primarul Municipiului Baia Mare și compartimentele de specilitate, cu ducerea la îndeplinire a prevederilor prezentei hotărâri.

**Art.5.** Prezenta hotărâre se comunică la:

* Instituţia Prefectului Judeţului Maramureş;
* Primarul Municipiului Baia Mare;
* Consiliul Județean Maramureș;
* Direcţia Proiecte;
* Direcţia Investiţii;
* Direcția Utilități Publice;
* Direcția Juridică;
* Direcţia Economică;
* Serviciul Administraţie Publică Locală.

Marincaș Ioana Contrasemnat pentru legalitate

Preşedinte de şedinţă Jur. Lia Augustina Mureşan

 Secretar General al Municipiului Baia Mare

|  |  |
| --- | --- |
| Total consilieri | 23 |
| Prezenţi | 22 |
| Pentru | 22 |
| Impotrivă | - |
| Abţineri | - |

|  |  |
| --- | --- |
|  |  |